1. ***3 четверть.***

***L 22.***

***Омонимууд.***

Эдэ холбоо γгэнγγдые уншаад, илгаhан адли γгэнγγдтэ анхаралаа хандуулагты.

 Модоной **орой, орой** бодобо , ручкын **гол,** хадын **гол,** **хара** үнгэ, эрьежэ **хара,** медаляар **шагнаха,**  шэхээрээ **шагнаха**.

+ Хэлэхэдэшье, бэшэхэдэшье адли γгэнγγд удхаараа ямар илгаатайб? Тэдэ ямар хэлэлгын хубинууд бэ?

Хэлэхэдэшье, бэшэхэдэшье адлинууд аад, тон ондоо удхатай γгэнγγдые **омонимууд** гэдэг. «*Омоним»* гэжэ γгэ греческэ γгэнγγдhээ гараhан: «*омос»* («адли»), (« *онима») («* нэрэ»).

***I 3. Антонимууд.***

Мэдγγлэлнүүдые уншаад, удаадахи асуудалнуудта харюусагты.

1. Өөрын дайда дулаан юм,

 Хγнэй дайда хγйтэн юм. (Оньhон γгэ)

2. Һайнииень γргэжэ, мууень даража ябаарайт. (Үреэл)

**1.** Эдэ мэдγγлэлнγγд соо юун тухай хэлэгдэнэб?

**2.** Юун дээрэhээ эдэ мэдγγлэлнγγд тобшо, уран бэ? Эндэ ямар уран арганууд хэрэглэгдээб?

**3.** Мэдγγлэлнγγд соо юундэ *өөрын-хγнэй, дулаан-хγйтэн, hайнииень-мууень, γргэжэ-даража,* гэhэн γгэнγγдэй пааранууд хэрэглэгдээб? Эдэ γгэнγγд юугээрээ илгаатайб? Ямар удхатайб?

**4.** Паара бγхэнэй γгэнγγд дундаа юугээрээ адлиб?

Бэе бэедээ харша удхатай γгэнγγдые ***антонимууд***гэдэг.

*«Антоним»* хадаа греческэ «*анти»* («харша»)*, «онима»* («нэрэ») гэhэн γгэнγγдhээ гараhан.

***S 1.*** *Уншагты. Омонимуудай удха хэлэгты, ямар хэлэлгын хубинууд бэ?*

1. Хадын гол урдана. Тэргын гол хухараа. 2. Бадмын хоолой hөөлдэшоо. Эжы пеэшэнэйнгээ хоолой сагаадаба. 3. Манай ой соо hолонго элбэг. Бороогой hγγлээр hолонго хγγргэтэн байба.

 ***S 2.*** *Эдэ γгэнγγдтэ антонимуудые ологты.*

Жаргал, багашуул, нимгэн, γдэшэ, γбэлжөөн, доро, богони, тγргэн, хара, γргэн, сэбэр, ехэ.